stanford-oval/wikipedia huggingface dataset:
Luonnollinen immuniteetti
Komplementti > Vaihtoehtoinen reitti

Klassisen reitin lisäksi tunnetaan vaihtoehtoinen reitti, jossa komplementti ei aktivoidu puhtaasti patogeenin tunnistamisen seurauksena, vaan kohdatessaan immunikompleksin eli patogeenin ja sen neutraloineen vasta-aineen muodostaman kokonaisuuden. Tällöin vasta-aine on jo tehnyt patogeenin vaarattomaksi, ja komplementti huolehtii sen tuhoamisesta ja opsonoimisesta eli muuttamisesta helpommin syöjäsolujen huomaamaan muotoon. Nämä ovat hyviä esimerkkejä siitä, etteivät immuunijärjestelmän eri osat toimi yksinään, vaan tehokkaan immuunipuolustuksen takaamiseksi sen eri osaset toimivat yhteistyössä.
Käynnistyessään komplementtireaktio on erittäin tehokas tuhoamaan lähiympäristön soluja. Siksi on tärkeää, että reaktio voidaan rajata elimistölle vieraisiin soluihin ilman että omat solut vahingoittuvat. Tämän vuoksi reaktio etenee kohdepatogeeniin kiinnittyneenä. Joidenkin kobrien myrkyn tuhoisat vaikutukset elimistössä perustuvatkin juuri komplementtireaktion epäspesifiseen käynnistämiseen. Verenkiertoon joutuessaan myrkky aikaansaa yleisluontoisen ja kohdistamattoman komplementtireaktion, joka on usein hengenvaarallinen.
Komplementti > Komplementin muut tehtävät ja sen säätely

Reaktiossa vapautuneet C3a ja C5a toimivat anafylaktoreina, eli ne vapauttavat syöttösoluista histamiinia ja muita välittäjäaineita (ilman IgE:tä) sekä supistavat sileitä lihaksia ja lisäävät verisuonten läpäisevyyttä. C5a myös houkuttelee neutrofiilejä kudokseen.
Komplementin tietyt osat myös lisäävät bakteerien opsonisaatiota ja siten tehostavat fagosytoosia. Komplementti on myös erittäin tärkeä elimistön puhtaana pidossa.
Komplementtia säätelevät monet molekyylit. Esimerkkeinä muutama:
C1NH estää C1r:n ja C1s:n toimintaa eli C1 muodostumista
C4bp hajottaa C4b/C2a-konvertaasia
DAF hajottaa myös C4b/C2a-konvertaasia
Tekijä H hajottaa C3Bb-konvertaasia (oikotieaktivaatio)
Jessica Hecht

| Jessica Hecht |
| --- | --- |
 Jessica Hecht vuonna 2015
Henkilötiedot
Koko nimi:  Jessica Anne Hecht
Syntynyt: 28. kesäkuuta 1965 (ikä 59) Princeton, New Jersey
Kansalaisuus:  Yhdysvallat
Puoliso:  ohjaaja Adam Bernstein
Aiheesta muualla
IMDb 
Jessica Anne Hecht (s. 28. kesäkuuta 1965 Princeton, New Jersey) on yhdysvaltalainen näyttelijä. Hän on esiintynyt useissa televisiosarjoissa, kuten Teho-osastossa, Seinfeldissä ja Kovassa laissa sekä esimerkiksi elokuvissa Sideways ja Pelkoa ja inhoa nappulaliigassa.
Hecht yksi tunnetuinmpia roolejaan oli Frendeissä, jossa hän esitti Ross Gellerin ex-vaimon Carolin vaimoa Susan Bunchia.
Aiheesta muualla

Jessica Hecht Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Israel  Yhdysvallat 
Taiteenala:  MusicBrainz 
Henkilöt:  Yle
Silver Missiles and Nightingales

| Silver Missiles and Nightingales The Suicide Twins |
| --- | --- | --- |

Studioalbumin tiedot
 Äänitetty : 1986
 Julkaistu: keväällä 1986
 Tuottaja(t): Andy McCoy ja Alan Scott
 Tyylilaji: akustinen rock
 Levy-yhtiö: Yahoo Records
The Suicide Twinsin muut julkaisut
|   | Silver Missiles and Nightingales 1986 |   |
Silver Missiles and Nightingales on The Suicide Twinsin eli Andy McCoyn ja Nasty Suiciden akustisen duon ainoaksi jäänyt albumi, joka julkaistiin  keväällä 1986 Suomessa ja Japanissa. Alun perin levyn nimen piti olla Hanoi Rocksin viimeisen studioalbumin Two Steps from the Moven nimenä, mutta nimi vaihdettiin juuri ennen julkaisua. Albumi julkaistiin vielä silloin, kun Cherry Bombz oli toiminnassa.lähde?
Albumi ei menestynyt kovin hyvinlähde?. Albumin jälkeen Suicide ja McCoy keikkailivat akustisesti Suomessa "The Suicide Twins"-nimellälähde?. Tuona aikana Nasty Suicide käytti taiteilijanimenään Nasty Superstarlähde?. Albumin kappaleita on mm. "Sweet Pretending", josta tehtiin musiikkivideo. Samantha Fox teki cover-version kappaleesta "The Best Is Yet To Come" vuonna 1987lähde?. Ruotsalainen Mårten Lärka puolestaan julkaisi kappaleesta käännösversion "Det bästa har vi snart" vuonna 2008lähde?.
Albumi julkaistiin CD:nä uudelleen 1991 ja Sanctuary Recordsin Essential julkaisi levyn Isossa-Britanniassa vuonna 1995 CD:nä.lähde?
Kappaleet

Kaikki kappaleet Andy McCoy, paitsi kappaleet 2. ja 9. ovat Andy McCoy/Dave Tregunna ja kappale 3. Andy McCoy/Anita Chellamah.
Dance
Heaven Made you
Declaration
Mainline Service
What A Price To Pay
Silver Missiles and Nightingales
Coming Down Slow
The Best Is yet To Come
Sweet Pretending
Countryfield Inner City Blues
Levyllä soittavat

Andy McCoy – laulu, kitara
Nasty Superstar – laulu, kitara
René Berg - laulu
Ross Elder – rummut
Desogestreeli

| --- | --- |


Desogestreeli
Systemaattinen (IUPAC) nimi
(8S,9S,10R,13S,14S,17R)-13-etyyli-17-etynyyli-11-metylideeni-1,2,3,6,7,8,9,10,12,14,15,16-dodekahydrosyklopenta[a]fenantren-17-oli
Tunnisteet
CAS-numero: 54024-22-5
ATC-koodi: G03AC09
PubChem CID: 40973
DrugBank: DB00304
Kemialliset tiedot
Kaava: C22H30O 
Moolimassa: 310,46
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 109–110 °C 
Liukoisuus veteen: ei liukene veteen
Farmakokineettiset tiedot
Hyötyosuus: 84 %
Proteiinisitoutuminen: 96–98 %
Metabolia: hepaattinen
Puoliintumisaika: 30 tuntia
Ekskreetio: renaalinen, virtsan mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Desogestreeli (C22H30O) on steroidijohdannaisiin kuuluva orgaaninen yhdiste. Yhdistettä käytetään lääketieteessä ehkäisyyn yhdessä estrogeenin kanssa.
Ominaisuudet

Desogestreeli on huoneenlämpötilassa valkoista kiteistä ainetta. Se on käytännöllisesti katsoen veteen liukenematonta. Desogestreeli on optisesti aktiivista ja sen kiertokyky kloroformiliuoksessa on +55. Aine metaboloituu elimistössä etonogestreeliksi eli se on aihiolääke. Etonogestreeli on vaikutukseltaan progestiini. Desogestreeli poikkeaa muista progestiinivalmisteista siten, että sen rakenteessa ei ole karbonyyliryhmää.
Käyttö

Desogestreeliä käytetään yhdistelmäehkäisytableteissa yhdessä etinyyliestradiolin kanssa mm. valmistenimillä Marvelon, Mercilon ja Daisynelle. Suomessa desogestreeliä käytetään myös progesteenipillerinä (ns.minipilleri) mm. valmistenimillä Cerazette, Desogestrel Ratiopharm ja Desogestrel Sandoz.
Haittavaikutukset

Kuten kaikki progesteenipillerit, voi desogestreelivalmiste etenkin käytön alussa aiheuttaa vuotohäiriötä ja mm. rintojen arkuutta. Kun desogestreeliä käytetään yhdistelmäehkäisyvalmisteessa, tulee huomioida myös etinyyliestradiolin mahdolliset haittavaikutukset kuten turvotus, päänsärky ja mielialamuutokset. Usein haittavaikutukset häviävät tai lievittyvät kun käyttöä jatketaan. Yhdistelmäehkäisypillereiden käyttöön liittyy myös lisääntynyt  laskimotukosriski jonka on arvioitu olevan noin 3-4 kertainen yhdistelmäehkäisyä käyttämättömiin naisiin verrattuna.
Valmistus

Desogestreeliä valmistetaan lähtien diosgeniinistä 24-vaiheisella synteesireitillä. Sen valmistukseen on kehitetty myös asymmetrinen synteesireitti.
Hivpoint

| Hivpoint> Aids-tukikeskus Hiv-tukikeskus |
| --- | --- |
 Hiv-säätiö 

Perustettu:  1986
Perustaja:  Seta
Päämaja:  Helsinki, Suomi
Toimitusjohtaja:  Jukka Keronen
Aiheesta muualla
Sivusto
Infobox OKNimi-testi OK: 
Hivpoint on Hiv-säätiön ylläpitämä suomalainen HIV-tietoutta ja tukea HIV-positiivisille tarjoava tukikeskus. Hivpoint toimi perustamisestaan vuonna 1986 alkaen vuoteen 2011 asti nimellä Aids-tukikeskus ja vuoteen 2017 asti nimellä Hiv-tukikeskus. Hiv-säätiö on aatteellisesti ja uskonnollisesti sitoutumaton järjestö. Vuonna 2019 Hivpointin vuosibudjetti oli noin 1,2 miljoonaa euroa ja vuonna 2024 budjetti oli 700 000 euroa.
Toiminta

Hivpointin tarkoituksena on sen itsensä mukaan ”hiv-tartuntojen ennaltaehkäiseminen, tartunnan saaneiden, tartunnasta huolestuneiden ja heidän läheisten tukeminen sekä hiv-tartunnan saaneiden ihmis- ja perusoikeuksien edistäminen”. Tätä tarkoitusta varten se tarjoaa tietoa HIV:stä, AIDSista ja muista sukupuolitaudeista. Sillä on muun muassa neuvontapuhelin ja -chat ja se järjestää mahdollisuuksia tapaamiseen työntekijöidensä kanssa.
Hivpoint kohdistaa ennaltaehkäisevää työtä erityisesti miesmatkailijoille, nuorille, maahanmuuttajille, miesten välistä seksiä harrastaville ja HIV-positiivisille. Lisäksi tiedotustoiminta pyrkii vähentämään ennakkoluuloja valtaväestössä.
Hivpoint järjestää HIV-testauksia matalalla kynnyksellä. Lisäksi se myy verkkokaupassaan välineitä HIV-kotitestaukseen. Hivpoint on myös järjestänyt yhteistyössä Suomen Punaisen Ristin kanssa pikatestauksia riskialueilla, kuten Suomen itärajalla, sekä jaannut kondomeja.
Historia

Suomen viranomaiset olivat hitaita toimimaan, kun ensimmäiset HIV-tartuntatapaukset havaittiin Suomessa vuonna 1983. Keskusteluun HIV-testausten aloituksesta osallistuivat myös Setan aktiivit, jotka perustivat Hivpointin edeltäjän Aids-tukikeskuksen vuonna 1986 Kansanterveyslaitoksen tuella. Aids-tukikeskuksen järjestämät nimettömät testaukset osoittautuivat suosituiksi.
Hivpoint järjesti vuodesta 2014 alkuvuoteen 2018 asti seksivalistusta Thaimaassa vapaaehtoistyöntekijöiden avustamana. Helsingin Sanomat julkaisi tammikuussa 2018 jutun, jossa se julkaisi erään vapaaehtoistyöntekijän seksityötä koskevia kommentteja. Hivpoint ei hyväksynyt kommentteja ja päätti lopettaa vapaaehtoistyöntekijöiden käytön Thaimaassa. Se jatkoi työtä omilla työntekijöillään.
Etinyyliestradioli

| --- | --- |


Etinyyliestradioli
Systemaattinen (IUPAC) nimi
(8R,9S,13S,14S,17R)-17-etynyyli-13-metyyli-7,8,9,11,12,14,15,16-oktahydro-6H-syklopenta[a]fenantreeni-3,17-dioli
Tunnisteet
CAS-numero: 57-63-6
ATC-koodi: G03CA01
PubChem CID: 5991
DrugBank: DB00977
Kemialliset tiedot
Kaava: C20H24O2 
Moolimassa: 296,392
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 182–184 °C 
Liukoisuus veteen: ei liukene veteen
Farmakokineettiset tiedot
Hyötyosuus: noin 50 %
Proteiinisitoutuminen: >90 %
Metabolia: hepaattinen
Puoliintumisaika: 26 tuntia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Etinyyliestradioli (C20H24O2) on steroidijohdannaisiin kuuluva orgaaninen yhdiste. Yhdistettä käytetään lääketieteessä ehkäisyyn ja se on vaikutukseltaan estrogeeni. Etinyyliestradioli kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö

Etinyyliestradioli on huoneenlämpötilassa kiteistä ainetta. Yhdiste on veteen liukenematonta, mutta liukenee orgaanisiin liuottimiin kuten etanoliin, dietyylieetteriin ja asetoniin. Etinyyliestradioli on optisesti aktiivista ja sen kiertokyky dioksaanissa on +3,5. Etinyyliestradioli on vaikutukseltaan estrogeenihormoni ja se on vaikutukseltaan noin muutama sata kertaa tehokkaampaa kuin estradioli. Moniin muihin estrogeeneihin verrattuna etinyyliestradioli imeytyy suun kautta otettuna huomattavasti tehokkaammin ja siksi sitä käytetään ehkäisypillereissä. Ehkäisypillereissä se on tyypillisesti yhdistelmävalmisteena progestiinin kuten levonorgestreelin, desogestreelin, gestodeenin, norgestimaatin tai syproteroniasetaatin kanssa.
Haittavaikutukset

Etinyyliestradiolin haittavaikutuksia voivat olla pääkipu, rintojen aristus, turvotus ja huonovointisuus. Tupakoijilla on etinyyliestradiolin todettu hieman lisäävän sydänkohtauksen riskiä.
Muiden lääkkeiden tavoin etinyyliestradioli poistuu elimistöstä virtsan ja sapen kautta ja päätyy ympäristöön jätevesien kautta. Sitä on löydetty vedestä, jossa se vaikuttaa kielteisesti kalojen ja sammakoiden hedelmällisyyteen, koska urospuoliset eläimet kärsivät feminisoitumisesta. Toistaiseksi ei kuitenkaan ole raportoitu vaikutuksista ihmisiin ympäristön kautta, ja koska sen vaikutukset vesieläimiin on osoitettu, sitä pidetään ympäristöriskinä. Puhdistamoiden käyttämästä tekniikasta riippuen 0-90 prosenttia etinyyliestradiolista voidaan poistaa.
Valmistus

Etinyyliestradiolia valmistetaan estronin ja natriumasetylidin välisellä reaktiolla. Liuottimena reaktiossa käytetään ammoniakkia tai amiineja.
Gay Men's Health Crisis

| Gay Men's Health Crisis |
| --- | --- |
 GMHC 
Perustettu:  1982
Perustaja:  Muun muassa Larry Kramer ja Edmund White
Päämaja:  West 38th Street, New York City
Toimitusjohtaja:  Kelsey Louie
Aiheesta muualla
Sivusto
Infobox OKVirheellinen NIMI-arvo: 
Gay Men's Health Crisis (lyh. GMHC) on yhdysvaltalainen terveysjärjestö, joka pyrkii estämään HIV:n ja AIDSin leviämistä ja tukee sairastuneita. Järjestön perusti vuonna 1982 joukko homoseksuaalisia miehiä ja heidän ystäviään. Heidän joukossaan oli muun muassa kirjailijat Larry Kramer ja Edmund White sekä muita tunnettuja henkilöitä. GMHC:n itsensä mukaan se oli maailman ensimmäinen AIDS-tukijärjestö.
Vuonna 2018 GMHC:n auttamista 11 908 henkilöstä, jotka olivat ilmoittaneet tietonsa järjestölle, yli 60 % oli homoseksuaalisia miehiä. Noin neljännes oli heteroseksuaalisia. Yli 80 % tietonsa jättäneistä henkilöistä asui New York Cityssä.
AIDS-epidemia Yhdysvalloissa alkoi 1970- ja 1980-lukujen vaihteessa. Vuonna 1981 Yhdysvaltain Centers for Disease Control and Prevention -viranomaiset ilmoittivat tuolloin tuntemattoman sairauden leviävän homoseksuaalisten miesten keskuudessa. Jo samana vuonna joukko New Yorkin homoseksuaalisten miesten piirin vaikuttajia kokoontui kirjailija Larry Kramerin kotiin keskustelemaan asiasta. Seuraavan vuoden alussa he virallisesti perustivat GMHC:n tarjoamaan tietoa sairaudesta tartunnan saaneille tai sitä epäileville. Kramer oli vuonna 1981 kehottanut New York Native -lehdessä homoseksuaalisia miehiä harkitsemaan seksuaalisen käyttäytymisensä muuttamista. Kehotukseen oli suhtauduttu negatiivisesti. Hänen mukaansa GMHC:n olisi pitänyt aloittaa julkisten mielensosoitusten järjestäminen, mihin järjestön muun johdon suhtauduttua varauksella Kramer erosi GMHC:sta ja perusti poliittisemmin toimivan ACT UP -järjestön.
Tuupovaara

| Tuupovaara> Entinen kunta – nykyiset kunnat: Joensuu |
| --- | --- |

 vaakuna :  sijainti 
Sijainti:  62°29′10″N, 030°37′00″E
Lääni:  Itä-Suomen lääni
Maakunta:  Pohjois-Karjalan maakunta
Seutukunta:  Ilomantsin seutukunta
Kuntanumero:  856
Hallinnollinen keskus:  Tuupovaaran kirkonkylä
Perustettu:  1910
– emäpitäjä:  Ilomantsi
Kuntaliitokset:  Korpiselkä (1946, osa)
Liitetty:  2005
– liitoskunnat:  Joensuu Kiihtelysvaara Tuupovaara
– syntynyt kunta:  Joensuu
Pinta-ala:  661,34 km²
– maa:  604,79 km²
Väkiluku:  2 133   (31.12.2004)
Pyhän Hannan kirkko Tuupovaarassa
Tuupovaaran luterilainen kirkko
Tuupovaara (vuoteen 1913 asti Kovero) on Pohjois-Karjalassa sijainnut entinen Suomen kunta. Nykyään Tuupovaara on osa Joensuun kaupunkia. Vuonna 2004 kunnassa asui 2 217 ihmistä ja sen pinta-ala oli 661,34 km², josta 56,55 km² oli vesistöjä. Väestötiheys oli 3,5995 asukasta/km². Tuupovaara liitettiin Joensuun kaupunkiin yhdessä Kiihtelysvaaran kanssa 1. tammikuuta 2005. Tuupovaaran kautta Joensuun kaupunki rajoittuu nykyään Venäjän Karjalan tasavaltaan.
Tuupovaaran naapurikunnat olivat ennen kunnan lakkauttamista Eno, Ilomantsi, Kiihtelysvaara, Tohmajärvi ja Värtsilä. Vuoteen 1946 saakka naapurikuntiin kuului myös Korpiselkä, josta suurin osa jäi rauhansopimuksen nojalla Neuvostoliitolle luovutetulle alueelle.
Tuupovaaran vaakunan suunnitteli Kalevi Karlsson ja se vahvistettiin vuonna 1957.
Historia

Tuupovaaran pysyvä asutus on alkujaan 1400-luvulta. Vanhimmat kylät ovat Eimisjärvi, Konnunniemi ja Kovero. Ortodoksisuus on ollut pitäjälle ominaista jo uuden ajan alusta saakka. Tuupovaaran vaiheet liittyvät kiinteästi emäpitäjä Ilomantsin historiaan. Maatalous oli Tuupovaaran  pääelinkeino 1980-luvulle asti. Kaskenpoltto oli yleistä vielä 1900-luvun alussa. Tuupovaaran seurakunta itsenäistyi 1902 ja kunta 1910. Nimensä Tuupovaara on saanut Konnunniemen kylässä sijaitsevasta vaaran nimestä, joka on johdettu karjalaisesta sukunimestä Tuupainen. Sukunimen alkuperää on selitetty pöllöä merkitsevällä sanalla tuuppa tai tuuppo.  Suvun yksi esi-isä on Viipurin linnassa palvellut ranskalainen sotilas Dubai.lähde?
Tuupovaarassa alettiin toteuttaa aktiivista teollistamispolitiikkaa 1970-luvulta alkaen. Kunta ajautui suuriin vaikeuksiin maatalouden muututtua kannattamattomaksi. Suuret määrät ihmisiä muutti pois kunnasta 1960- ja 1970-luvuilla. Kunnan peltoalat olivat viljelyn kehittämiselle aivan liian pieniä, eikä uutta peltoa ollut helppo saada. Maasto oli kivistä, soista ja jyrkkiä vaaroja siellä täällä. Maatalous ylipäänsä laajemminkin maailmassa kärsi ylituotannosta, eikä maanviljelijöiden saamat korvaukset riittäneet tuotantokulujen kattamiseen. Kunnan päättäjät totesivat siinä suunnassa olevan edessä umpikujan ja rohkeasti lähdettiin hakemaan teollisuusyrityksiä, jotka ryhtyisivät toimimaan Tuupovaarassa. Joitakin alkuhankaluuksia oli, mutta sitten tuli Ounevan tehdas ja sen jälkeen monia muita.
Ennen kuntaliitosta Tuupovaara oli Pohjois-Karjalan toiseksi teollistunein paikkakunta Enon jälkeen, suhteessa asukasmäärään.lähde? Ouneva Groupin lisäksi Tuupovaarassa toimii Hukka-tuotteen tehdas ja monia pieniä yrityksiä. Kunnassa on myös suutarinliike vanhalla kansakoululla, jossa on Ullakon näyttelytilat ja käsityömyynti. Vapon turvetuotanto ja helpin kasvatus työllistää myös useita urakoitsijoita kesäisin. Tuupovaarassa karjataloutta harjoittavia tiloja on enää 14 ja maidontuotanto on koko ajan vähentynyt. Suurin osa työpaikoista on tehdastyöpaikkoja.
Sotien päätyttyä liitettiin vuonna 1946 ns. Tynkä-Korpiselkä (Saarivaara, Hoilola, Mannervaara, Ruhovaara ja Syrjävaara) eli entisen Korpiselän kunnan Suomen puolelle jääneet kylät osaksi Tuupovaaraa.
Kyliä

Eimisjärvi, Hartiovaara, Harvio, Heinäaho, Herajärvi, Hoilola, Kinnasniemi, Kokinvaara, Konnunniemi, Kortevaara, Kovero, Luutalahti, Mannervaara, Pirttijärvi, Revonsonkaja, Saarivaara, Sonkajanranta, Tuupovaara, Öllölä.
Hornborgin matkaoppaassa "Vägvisaren" vuodelta 1821 luetellaan muutamia Tuupovaarankin kyliä. Ensinnäkin reitillä Tohmajärveltä Ilomantsiin mainitaan kylät Kemie, Vatala, Huhtilampi, Konnunniemi ja Kovero (varustettuna huomautuksella "Emellan Konnuniemi och Kovero går en väg till Kuopio"), sitten reitillä Kaltimosta Ilomantsiin kylät Sarvingi, Pirtivaara, Kortevaara, Kovero, Häräjärvi, Maukola ja Ilomanz.
Eimisjärven kylä sijaitsee saman nimisen järven länsirannalla.
Nähtävyyksiä

Petri Shemeikan hautamuistomerkki (1935) Pörtsämön ortodoksisessa kalmistossa
Tuupovaaran puukirkko (V.J. Mäkinen, 1902, alttaritaulu Eino J. Härkönen)
Hoilolan evankelis-luterilainen rajaseutukirkko (Veikko Larkas, 1950)
Hoilolan ortodoksinen kirkko (1957)
Koveron ja Saarivaaran tsasounat
Korpiselkätalo (E. Helasvuo, 1985)
Tuupovaaran kuntamuseo
Tuupovaaran taidetalo. Ainutlaatuinen kokoelma tuupovaaralaislähtöisen Anna-Maija Lankisen keräämiä 1950-luvulla kuvataiteilijoiden teoksia, kuten Tapani Raittilan maalauksia, Kain Tapperin teos ja Rut Brykin keramiikkatöitä.
Kulttuuritila Ullakko (taidenäyttelyitä ja käsitöiden myyntinäyttely)
Koskenniskan mylly- ja kievarimuseo
Haarajoen museosilta
Rally Center Finland -ajoharjoittelurata
Suvensaaren kalmisto
Vekaruksen ulkoilualue Kotajoen koskimaisemissa
Ruokakulttuuri

Tuupovaaran pitäjäruoiksi nimettiin 1980-luvulla kalasoppa, maitokiisseli ja marjasurvos.
Tunnettuja tuupovaaralaisia

Väinö Rouvinen, taidegraafikko
Eero Rönkkö, kirjailija
Petri Shemeikka, runonlaulaja
Tauno Suhonen, panostaja, Mannerheim-ristin ritari
Aini Tahvanainen, kirjailija
Matti Tolvanen, rikos- ja prosessioikeuden professori
Saija Tuupanen, iskelmälaulaja, tangokuningatar
Risto Vaittinen, energianeuvos
Ari Vatanen, ralliautoilija, EU-parlamentaarikko
Jooel Vatanen, yrittäjä
Aiheesta muualla

Kuvia tai muita tiedostoja aiheesta Tuupovaara Wikimedia Commonsissa
| n k Pohjois-Karjalan maakunnan kunnat |
| --- | --- |
Nykyiset kunnat:  Heinävesi  Ilomantsi  Joensuu  Juuka  Kitee  Kontiolahti  Lieksa  Liperi  Nurmes  Outokumpu  Polvijärvi  Rääkkylä  Tohmajärvi 
Entiset kunnat:  Eno  Kesälahti  Kiihtelysvaara  Nurmeksen maalaiskunta  Pielisensuu  Pielisjärvi  Pyhäselkä  Tuupovaara  Valtimo  Värtsilä
Falmouth (täsmennyssivu)

Falmouth voi tarkoittaa ainakin seuraavia:
Falmouth, kaupunki Cornwallissa Britanniassa
Falmouth, paikkakunta Antiguan saarella Antigua ja Barbudassa
Falmouth, paikkakunta Jamaikalla
Falmouth, paikkakunta Nova Scotiassa, Kanadassa
Falmouth, paikkakunta Kentuckyssa, Yhdysvalloissa
Falmouth, paikkakunta Mainessa, Yhdysvalloissa
Falmouth, paikkakunta Massachusettsissa, Yhdysvalloissa
Integraasinestäjät

Integraasinestäjät ovat HIV:n hoitoon tarkoitettuja lääkkeitä. Ne estävät HI-viruksen integraasientsyymiä liittämästä viruksen perimää ihmisen DNA:han. Niitä on tällä hetkellämilloin? markkinoilla kolme erilaista: raltegraviiri, elvitegraviiri ja dolutegraviiri.
Rombidodekaedri

Rombidodekaedri
Rombidodekaedri on kupera monitahokas, jolla on 12 keskenään yhtenevää neljäkkään muotoista tahkoa, 24 särmää ja 14 kärkeä. Kärkiä sillä on kahdenlaisia, sillä osassa niistä kohtaa toisensa neljä, toisissa vain kolme tahkoa. Rombidodekaedri kuuluu Catalanin kappaleisiin, sillä se on kuboktaedrin duaalimonitahokas.
Rombidodekaedrin kuvasi ensimmäisenä Johannes Kepler.
Konstruointi

Rombidodekaedri voidaan muodostaa kuutiosta lisäämällä sen jokaisen tahkon ulkopuolelle nelisivuinen pyramidi, jonka pohja peittää kuution tahkon kokonaisuudessaan ja jonka korkeus on puolet kuution särmän pituudesta. Pyramidin sivutahkot ovat tosin tasakylkisiä kolmiota, mutta näin muodostettujen, kuution vierekkäisille tahkoille asetettujen pyramidien ne sivutahkot, jotka rajoittuvat samaan alkuperäiseen kuution särmään, ovat samassa tasossa ja muodostavat yhdessä neljäkkään.
Vastaavalla tavalla voidaan rombidodekaedri muodostaa myös käyttämällä pohjana säännöllistä oktaedria, jonka jokaiselle sivutahkolle asetetaan kolmisivuinen pyramidi, jonka korkeus on valittu niin, että vierekkäisten pyramidien sivutahkot ovat samassa tasossa.
Ominaisuudet

Rombidodekaedri on zonoedri eli sen jokaisella sivulla on symmetriakeskus. Se on kuboktaedrin duaalikappale.
Jos rombidodekaedrin särmän pituus on r, on sen jokaisen tahkon pidemmän lävistäjän pituus  2r{\sqrt {\frac {2}{3}}}\approx 1,633r ja lyhemmän lävistäjän  {\frac {2r}{\sqrt {3}}}  Jokaisen tahkon pidemmän ja lyhemmän lävistäjän suhde on siis  {\sqrt {2}}, mistä seuraa, että sen terävä kulma on suuruudeltaan  2r\arctan {\frac {1}{\sqrt {2}}}
eli noin 70,53° (1,231 radiaania).
Kuboktaedri kuuluu Arkhimedeen kappaleisiin. Koska rombidodekaedri on sellaisen duaalikappale, se on isoedrinen eli sen kaikki tahkot ovat keskenään yhtenevät. Tämän vuoksi sen symmetriaryhmä on transitiivinen kappaleen tahkojen joukon suhteen. Toisin sanoen valittiinpa rombidodekaedrista mitkä tahansa kaksi tahkoa A ja B, kappale voidaan aina kuvata rotaatiolla tai peilauksella itselleen siten, että tahko A kuvautuu tahkolle B.
Rombidodekaedri on myös yksi yhdeksästä särmätransitiivisesta kuperasta monitahokkaasta, toisin sanoen valittiinpa siitä mitkä tahansa kaksi särmää A ja B, kappale voidaan kuvata itselleen yhtenevyyskuvauksella siten, että särmä A kuvautuu särmälle B. Muut tällaiset kappaleet ovat viisi Platonin kappaletta sekä kuboktaedri, ikosidodekaedri ja rombinen triakontaedri.
Rombidodekaedri kuuluu tilan täyttäviin monitahokkaisiin. Toisin sanoen rombidodekaedreja voidaan asetella vierekkäin ja päällekkäin niin, että ne täyttävät kolmiulotteisen tilan ilman, että niiden väliin jää tyhjää tilaa. Tätä voidaan verrata siihen, miten esimerkiksi säännöllisillä kuusikulmioilla voidaan täyttää taso.
Graafissa, jonka solmuina ovat rombidodekaedrin kärjet ja kaarina sen särmät, ei ole Hamiltonin polkua.
Rombidodekaedri voidaan jakaa sen keskipisteen kautta kulkevilla tasoilla neljäksi kolmi­kulmaiseksi trapetsoedriksi. Tämä vastaa sitä, miten säännöllinen kuusikulmio voidaan jakaa neljäkkäiksi, joilla myös voidaan täyttää taso.
Matemaattisesti voidaan osoittaa, että kuution neliulotteisen vastineen eli tesseraktin kolmiulotteinen varjo sen vastakkaisten kärkien kautta kulkevan lävistäjän suunnassa olisi rombidodekaedri.